Avenue Pasteur

D'Avenue Pasteur an der Stad Lëtzebuerg verbënnt de Rond-Point Robert-Schuman um Lampertsbierg mat der Rue de Rollingergrund hannert de fréiere Produktiounsateliere vu Villeroy & Boch am Rollengergronn. De gréissten Deel läit am Quartier Lampertsbierg, den nërdlechen Deel (deen Traulesbierg genannt gëtt) gehéiert zum Rollengergronn. D'Strooss mécht awer och deelweis d'Grenz mat den Nopeschquartieren Uewerstad (laanscht de Glacis) a Millebaach.

Bis 1925 housch d'Strooss Avenue de Muhlenbach.„Neubenennung von Strassen der Stadt Luxemburg“ am Luxemburger Wort, Nummer 155, 4. Juni 1925, S. 11

Ënner der däitscher Besatzung (1940 - 1944) huet d'Strooss „Pasteurstraße” an am nërdlechen Deel „Traufelsberg” geheeschtGuy May, 2002. Die Straßennamen der Stadt Luxemburg unter deutscher Besatzung (1940-1944). Ons stad 71: 30-32..

An der Avenue Pasteur leien eng Rei Schoulen: de Lycée de garçons (hënnescht Säit), de Lycée technique du Centre an de Lycée Michel-Lucius.

D'Strooss krut hiren Numm als Erënnerung un de franséische Wëssenschaftler Louis Pasteur.

Eng Rëtsch Haiser an der Avenue Pasteru goufe vun 2010 un op den Zousazinventaire vun de klasséierte Monumenter agadroen: d'Nr.23 (14.9.2012), d'Nr.26 (13.4.2012), d'Nr.28-32 (28.2.2011), d'Nr. 34 (18.6.2010), d'Nr.42-44 (30.4.2012), d'Nr.74 (26.2.2018), d'Nr.94 (Villa Kutter; 2018) an d'Nr. 103 (6.9.2018).

Biller

 Um Spaweck 

Pasteur
Pasteur
Pasteur
Pasteur
Kategorie:Stroossen a Plazen zu Lëtzebuerg, déi no enger Perséinlechkeet benannt sinn